2007 m.

2007 m. buvo nekeliamieji metai, prasidedantys pirmadienį pagal Grigaliaus kalendorių.

Šie metai:
 Pagal kinų kalendorių iki Vasario 17 d. šuns metai, o nuo Vasario 18 d. kiaulės metai;
 Tarptautiniai Poliarinių regionų metai;
 Tarptautiniai heliofizikos metai.

 Lietuvoje 

 Įvykiai 

 Sausio 25 d. Vilniaus senamiestyje, Šiaulių gatvėje nugriuvo dviejų aukštų mūrinio gyvenamojo namo dalis. Tai galėjo sąlygoti šalia namo vykstančios statybos.
 Sausio 29 d. Lietuvos integruota tarpbankinių atsiskaitymų sistema‎ pakeista atskirųjų atsiskaitymų, mažmeninių mokėjimų bei apsikeitimo elektroniniais dokumentais sistemomis.
 Vasario 25 d. vyko savivaldybių rinkimai.
 Kovo 3 d. pirmą kartą Lietuvos krepšinio istorijoje dėl žiūrovų riaušių buvo nutrauktos krepšinio rungtynės, vykusios Kauno Sporto Halėje tarp Vilniaus „Lietuvos Ryto“ ir Kauno „Žalgirio“. Dėl sirgalių elgesio „Žalgiriui“ įskaitytas techninis pralaimėjimas ir skirta 10 tūkst. eurų bauda bei vienerios rungtynės be žiūrovų.
 Balandžio 8–10 d. per Velykas vien nuo gaisrų žuvo 11 žmonių.
 Rugpjūčio 1 d. Lietuviškoje Vikipedijoje sukurta 50 000 straipsnių.
 Lapkričio 19 d.:
 Lietuvoje pradėjo veikti Mokėjimo sistema LITAS-PHALB skelbiamas oficialus sistemų sąrašas ;
 Lietuvoje pradėjo veikti Mokėjimo sistema TARGET2-LIETUVOS BANKAS:
 Lietuviškajame Vikižodyne sukurta 10 000 straipsnių.
 Gruodžio 11 d. Lietuviškajame Vikižodyne sukurta 15 000 straipsnių.

 Mirtys 

 Sausio 2 d. – Gražina Didelytė-Abaravičienė, Lietuvos grafikė, knygų iliustratorė (g. 1938 m.).
 Sausio 8 d. – Antanas Lapė, Lietuvos kunigas, Lietuvių katalikų mokslų akademijos narys (g. 1961 m.).
 Sausio 18 d. – Liudvikas Grubliauskas, Lietuvos veterinarijos gydytojas mikrobiologas, biomedicinos mokslų daktaras (g. 1922 m.).
 Sausio 20 d. – Juozas Macevičius, Lietuvos inžinierius hidrotechnikas, hidrologas, habilituotas fizinių mokslų daktaras (g. 1919 m.).
 Sausio 25 d. – Juozas Kralikauskas, Lietuvos rašytojas (g. 1910 m.).

 Vasario 1 d. – Benjaminas Alekna, Lietuvos kompozitorius, pianistas, pedagogas (g. 1923 m.).
 Vasario 8 d. – Albinas Bielskis-Elskus, pasaulinio garso dailininkas vitražistas, tapytojas, pedagogas (g. 1926 m.).
 Vasario 13 d.:
 Henrikas Kęstutis Šilgalis, architektas (g. 1944 m.).
 Liūtas Mockūnas, inžinierius, žurnalistas, publicistas, Santaros-Šviesos federacijos narys, „Akiračių“ redaktorius (g. 1934 m.).
 Vasario 17 d. – Jurga Ivanauskaitė, Lietuvos prozininkė, eseistė, dramaturgė, dailininkė (g. 1961 m.).
 Vasario 28 d.:
 Andrius Meinorius, Lietuvos pedagogas, Mažeikių raj. visuomenės veikėjas (g. 1961 m.).
 Elena Gineitienė, Lietuvos biochemikė, biomedicinos mokslų daktarė (g. 1912 m.).

 Kovo 2 d. – Algirdas Jurėnas, lietuvių teologas, filosofas, profesorius, Biblijos vertėjas (g. 1919 m.).
 Kovo 4 d. – Valerija Ramonaitė, Lietuvos literatūros tyrinėtoja, pedagogė (g. 1928 m.).
 Kovo 10 d.:
 Pranciškus Beinaris, Lietuvos vargonininkas, chorvedys, kompozitorius (g. 1921 m.).
 Robertas Vaidotas, teatro ir kino aktorius (g. 1954 m.).
 Kovo 11 d. – Petras Šakalinis, inžinierius, Lietuvos profsąjungų ir politinis veikėjas (g. 1948 m.).
 Kovo 15 d. – Albinas Endrius Stubra, Lietuvos fotožurnalistas, pedagogas, visuomenės veikėjas (g. 1929 m.).
 Kovo 17 d. – Karolis Lederis, Lietuvos farmakologas ir endokrinologas, filosofijos (1961 m.) ir medicinos (1968 m.) daktaras (g. 1920 m.).
 Kovo 28 d. – Regina Volkaitė-Kulikauskienė, Lietuvos archeologė, habilituota humanitarinių mokslų daktarė, Lietuvos mokslų akademijos narė – korespondentė. (g. 1916 m.).

 Balandžio 1 d. – Algirdas Brazis, lietuvių kilmės JAV dainininkas (baritonas).Algirdą Brazį išlydėjus (1915–2007) Draugas  (g. 1915 m.).
 Balandžio 2 d. – Borisas Luchtanas, Lietuvos gydytojas onkologas, ginekologas, habilituotas biomedicinos mokslų daktaras. Vienas pirmųjų onkologų Lietuvoje (g. 1910 m.).
 Balandžio 4 d. – Kazimieras Algirdas Kersnauskas, Lietuvos zootechnikas, biomedicinos mokslų daktaras (g. 1934 m.).
 Balandžio 7 d. – Vilhelmas Janiselis, Lietuvos tautodailininkas, fotografas (g. 1913 m.).
 Balandžio 5 d. – Pranas Stepulis, Lietuvos kanklininkas, meno kolektyvų vadovas, profesorius (g. 1913 m.).
 Balandžio 9 d. – Kostas Andrijauskas, pedagogas, Lietuvos ir Rietavo savivaldybės politinis bei visuomenės veikėjas (g. 1941 m.).
 Balandžio 30 d. – Bronius Žalys, Lietuvos žurnalistas, redaktorius, poetas, Australijos lietuvių bendruomenės veikėjas (g. 1921 m.).

 Gegužės 8 d. – Kęstutis Andziulis, Lietuvos tarptautinės kategorijos futbolo teisėjas, žurnalistas (g. 1929 m.).
 Gegužės 11 d. – Jonas Antanas Januška, Lietuvos agronomas, kolekcionierius, verslo ir politinis veikėjas (g. 1935 m.).
 Gegužės 12 d. – Vladimiras Zubovas, Lietuvos architektas, architektūros istorikas (g. 1909 m.).
 Gegužės 13 d. – Julija Braždžionytė, Lietuvos gydytoja kardiologė, habilituota biomedicinos mokslų daktarė (g. 1954 m.).
 Gegužės 16 d. – Alfredas Kulpa-Kulpavičius, lietuvių dailininkas, architektas, architektūros mokslų daktaras (1951 m.). (g. 1923 m.).
 Gegužės 22 d. – Jonas Lalas, Lietuvos teatro aktorius (g. 1928 m.).
 Gegužės 31 d. – Laimonas Noreika, aktorius, poezijos skaitovas, visuomenės veikėjas (g. 1926 m.).

 Birželio 6 d. – Kazys Dereškevičius, Lietuvos agronomas, biomedicinos mokslų daktaras (g. 1909 m.).
 Birželio 14 d. – Rimas Vaina, Varšuvos politechnikos instituto dėstytojas ir Lenkijos lietuvių visuomenės veikėjas (g. 1944 m.).
 Birželio 19 d.:
 Antanas Karoblis, matematikas, fizikos matematikos mokslų daktaras, tikimybių teorijos tyrinėtojas, Lietuvos politinis veikėjas (g. 1940 m.).
 Victorio Cieslinskas, lietuvių kilmės Urugvajaus krepšininkas, rungtyniavęs Urugvajaus krepšinio rinktinėje (g. 1922 m.).
 Birželio 21 d. – Vytautas Šaulys, Lietuvos ir Vilniaus miesto savivaldybės politinis bei visuomenės veikėjas (g. 1950 m.).
 Birželio 25 d. – Jurgis Blekaitis, aktorius, poetas, teatrologas (g. 1917 m.).
 Birželio 28 d. – Edmundas Jasiūnas, Lietuvos inžinierius, lakūnas, JAV lietuvių visuomenės veikėjas (g. 1923 m.).

 Liepos 1 d. – Rolandas Janavičius, pop muzikos atlikėjas, išgarsėjęs su grupe „Rondo“, vėliau pradėjęs solinę karjerą (g. 1970 m.).
 Liepos 10 d. – Ona Narbutienė-Litvinaitė, Lietuvos muzikologė, renginių vedėja (g. 1930 m.).
 Liepos 17 d. – Vytautas Gudelis, Lietuvos mokslininkas geologas, geografas, profesorius, habilituotas daktaras (g. 1923 m.).
 Liepos 20 d. – Irena Kostkevičiūtė, Lietuvos literatūros ir meno tyrinėtoja. humanitarinių mokslų daktarė (g. 1927 m.).
 Liepos 23 d. – Antanas Gradeckas, muzikos mokytojas, choro ir orkestro dirigentas (g. 1929 m.).
 Liepos 28 d.:
 Antanas Papšys, istorikas, lituanistas, daugelio kelionių vadovų po Vilnių autorius, knygos „Baltikums“ bendraautoris. Ši knyga išleista 7 kalbomis Vokietijos leidykloje „Beadeker’s“. Ilgametis Vilniaus ekskursijų biuro vadovas (g. 1934 m.).
 Saulius Macaitis, Lietuvos kino kritikas, redaktorius, knygų apie pasaulio bei Lietuvos kiną autorius (g. 1940 m.).

 Rugpjūčio 1 d. – Janina Drazdauskaitė-Čunovienė, Lietuvos baleto artistė, pasaulinio garso baleto pedagogė (g. 1914 m.).
 Rugpjūčio 4 d. – Vitalija Bagdonienė, Lietuvos gydytoja, habilituota biomedicinos mokslų daktarė (g. 1924 m.).
 Rugpjūčio 8 d. – Vitalija Tuomaitė, viena žymiausių Lietuvos krepšininkių, Lietuvos moterų krepšinio rinktinės (1982–1998) žaidėja (g. 1964 m.).
 Rugpjūčio 9 d. – Aldona Ličkutė-Jusionienė, Lietuvos dailininkė keramikė (g. 1928 m.).
 Rugpjūčio 12 d. – Alfonsas Giedraitis, agronomas, Lietuvos ir Panevėžio rajono politinis bei visuomenės veikėjas (g. 1925 m.).
 Rugpjūčio 13 d. – Kazys Lozoraitis, Lietuvos diplomatas, išeivijos veikėjas, pirmasis LR nepaprastasis ir įgaliotasis ambasadorius prie Šventojo Sosto ir Maltos ordino (g. 1929 m.).
 Rugpjūčio 17 d. – Algimantas Alekna, Lietuvos architektas (g. 1944 m.).
 Rugpjūčio 23 d. – Adolfas Venskus, lietuvių chemikas, išeivijos veikėjas, diplomatas (g. 1924 m.).
 Rugpjūčio 29 d.:
 Eduardas Astramskas, Lietuvos poetas, vertėjas (g. 1918 m.).
 Kleopas Jakaitis, Šiaulių vyskupijos generalinis vikaras, Šiaulių bažnytinio tribunolo santuokos ryšio gynėjas, Šiaulių miesto Garbės pilietis (g. 1924 m.).

 Rugsėjo 7 d.:
 Algirdas Ločeris, Lietuvos akordeonininkas (g. 1926 m.).
 Česlovas Masaitis, Lietuvos matematikas, poetas, JAV lietuvių visuomenės veikėjas, daktaras (g. 1912 m.).
 Rugsėjo 11 d. – Stasys Žlioba, Lietuvos ir Prienų rajono politinis bei visuomenės veikėjas (g. 1944 m.).
 Rugsėjo 13 d. – Jonas Krivickas, mokytojas, kraštotyrininkas, Šiaulių miesto garbės pilietis (g. 1929 m.).
 Rugsėjo 20 d. – Elena Baltrukonytė-Gusevičienė, lietuvių aktorė, režisierė (g. 1936 m.).

 Spalio 2 d. – Egmontas Georgas Jansonas, Lietuvos teatrologas, kritikas, žurnalistas (g. 1939 m.).
 Spalio 6 d. – Alfonsas Maldonis, poetas, vertėjas, Lietuvos Persitvarkymo Sąjūdžio Iniciatyvinės grupės, Sąjūdžio Seimo narys (g. 1929 m.).
 Spalio 9 d. – Eduardas Budreika, Lietuvos inžinierius, architektas, profesorius (g. 1918 m.).
 Spalio 12 d. – Rapolas Šaltenis, literatūros tyrinėtojas, vertėjas, Lietuvos nusipelnęs mokytojas, Utenos miesto Garbės pilietis (g. 1908 m.).
 Spalio 19 d. – Jonas Kavaliauskas, Lietuvos teatro aktorius (g. 1920 m.).
 Spalio 20 d. – Rolandas Šaduikis, ralio lenktynininkasRolandas Šaduikis . (g. 1973 m.).
 Spalio 23 d. – Algimantas Dziegoraitis, Lietuvos teisininkas, advokatas, teisėtyrininkas administratyvistas, socialinių mokslų daktaras, Mykolo Romerio universiteto docentas (g. 1939 m.).
 Spalio 24 d. – Juozapas Kęstutis Patamsis, Lietuvos skulptorius (g. 1939 m.).
 Spalio 29 d. – Liucijus Suslavičius, transporto ir saugaus eismo inžinierius, policijos komisaras, transporto ir karinės technikos istorikas, publicistas (g. 1948 m.).

 Lapkričio 19 d. – Vaclovas Intas, Lietuvos gydytojas, Akmenų muziejaus įkūrėjas (g. 1925 m.).
 Lapkričio 20 d. – Ona Baliukonytė (Onė Baliukonė), poetė, rašytoja, tapytoja, Nacionalinės premijos laureatė (g. 1948 m.).
 Lapkričio 21 d. – Povilas Kemėšis, Lietuvos inžinierius elektrotechnikas, habilituotas technologijos mokslų daktaras (g. 1921 m.).
 Lapkričio 23 d. – Vladas Doukšas, lietuvių kilmės Urugvajaus futbolininkas, žaidęs šios šalies nacionalinėje rinktinėje (g. 1933 m.).
 Lapkričio 30 d. – Edvardas Cicėnas, Lietuvos istorikas, muziejininkas (g. 1931 m.).

 Gruodžio 4 d. – Kazimieras Rimantas Balėnas, Lietuvos architektas (g. 1935 m.).
 Gruodžio 21 d. – Adolfas Akelaitis, Lietuvos šuolininkas į aukštį. 1928 m. vasaros olimpinių žaidynių dalyvis (g. 1910 m.).

 Bronius Semaška, Lietuvos architektas (g. 1929 m.).
 Evaldas Matviekas, Lietuvos žurnalistas, redaktorius, vertėjas (g. 1939 m.).
 Povilas Vymeris, vokiečių kilmės Lietuvos mokytojas, literatas (g. 1911 m.).

 Pasaulyje 

 Įvykiai 

Sausis
 Sausio 1 d. – į ES įstojo Rumunija ir Bulgarija, o Slovėnija įsivedė eurą;
 Sausio 30 d. – Pasirodė Naujoji Windows versija – Windows Vista.
Vasaris
 Vasario 22 d. – Borjana Krišto, išrinkta Bosnijos ir Hercegovinos federacijos prezidente. (g. 1961 m.);
 Vasario 23 d. – Alsungos (Latvija) pensionate per gaisrą žuvo ~20 žmonių. Tai didžiausias gaisras Latvijos istorijoje.
Kovas
 Kovo 3 d. – Kovo 4 d. 2 val. įvyko visiškas mėnulio užtemimas. Užtemimą buvo galima matyti visoje Europoje, Pietų Amerikoje, rytiniuose JAV ir Kanados krantuose;
 Kovo 19 d. – įvyko dalinis Saulės užtemimas, kuris buvo matomas beveik visoje Azijoje ir Aliaskoje.
Balandis
 Balandžio 14 d. – 15 d. – Rusijoje jėga numalšintos taikios protesto akcijos, į gydymo įstaigas nugabenti daugiau nei 150 dalyvių;
 Balandžio 16 d. – Virdžinijos technikos universiteto žudynės, kurias surengė studentas Cho Seung-hui iš P. Korėjos, šioje tragedijoje mirė 33 žmonės, įskaitant ir žudiką, kuris nusišovė.
Gegužė
 Gegužės 16 d. – Nicolas Sarkozy, išrinktas Prancūzijos prezidentu. (g. 1955 m.).
Rugpjūtis
 Rugpjūčio 3 d. – į Marsą išskrido naujas erdvėlaivis Phoenix.
Rugsėjis
 Rugsėjo 7 d. – Bako Sahakyan, išrinktas Kalnų Karabacho prezidentu. (g. 1960 m.).
Lapkritis
 Lapkričio 19 d. – Europoje pradėjo veikti Realaus laiko atsiskaitymų sistema TARGET2, prie šios sistemos šią dieną prisijungė ir Lietuva..
Gruodis
 Gruodžio 7 d. – Rajko Kuzmanović, išrinktas Serbų Respublikos prezidentu. (g. 1931 m.).

 Gimtadieniai 
 Balandžio 18 d. – Princas Lerotholi David Mohato Bereng Seeiso, pirmasis Lesoto karaliaus Letsie III ir karalienės Masenate Mohato Seeiso sūnus.

 Mirtys 

 Sausio 11 d. – Solveig Dommartin, prancūzų – vokiečių aktorė, režisierė (g. 1961 m.).

 Vasario 7 d. – Alan Graham MacDiarmid, 2000 m. Nobelio chemijos premijos laureatas (g. 1927 m.).

 Kovo 6 d. – Jean Baudrillard, prancūzų kultūrologas, filosofas, politikos komentatorius ir fotografas. Jo darbai siejami su postmodernizmo ir poststruktūralizmo tendencijomis (g. 1929 m.).
 Kovo 27 d. – Paul Christian Lauterbur, 2003 m. Nobelio fiziologijos ir medicinos premijos laureatas (g. 1929 m.).
 Kovo 29 d. – Tosiwo Nakayama, pirmasis Mikronezijos Federacinių Valstijų prezidentas (g. 1931 m.).

 Balandžio 11 d. – Kurtas Vonnegutas Jaunesnysis, JAV rašytojas. Groteskiniuose alegoriniuose romanuose smerkė šiuolaikinės visuomenės nužmogėjimą, militarizmą ir Žemei daromą žalą (g. 1922 m.).
 Balandžio 23 d. – Borisas Nikolajevičius Jelcinas, pirmasis Rusijos prezidentas, taip pat pirmasis demokratiškai išrinktas šios šalies vadovas (g. 1931 m.).
 Balandžio 27 d. – Mstislavas Leopoldovičius Rostropovičius, pasaulinio garso violončelininkas, dirigentas, mecenatas, Mstislavo Rostropovičiaus labdaros ir paramos fondo steigėjas (g. 1927 m.).

 Gegužės 5 d. – Theodore Harold Maiman, JAV fizikas, 1960 m. pirmasis pademonstravęs veikiantį lazerį (g. 1927 m.).
 Gegužės 15 d. – Yolanda Denise King, pirmagimė Koretos Skot King ir pilietinių teisių lyderio Martino Liuterio Kingo dukra. Ji taip pat aktyviai dalyvavo pilietinių ir žmogaus teisių judėjime. Kaip ir jos motina, Jolanda buvo arši aktyvistė už gėjų teises (g. 1955 m.).
 Gegužės 20 d. – Gurumas Šeradzė, , , gruzinų politikas (nušautas)Gurumas Šeradzė. Times on line. (g. 1940 m.).
 Gegužės 28 d.:
 Deividas Edenas Leinas, JAV baltųjų nacionalistų lyderis. Vienas iš Ordino (The Order) įkūrėjų (g. 1938 m.).
 Tošikacu Macuoka, Japonijos politikas, teisininkas, buvęs žemės ūkio ministras, kilęs iš Kumamoto prefektūros (g. 1945 m.).

 Birželio 11 d. – Imre Friedmanas, amerikiečių mokslininkas ir išradėjas, parašęs daug straipsnių apie galimą gyvybės egzistavimą MarseImre Friedmanas. (g. 1921 m.).
 Birželio 25 d. – Mahasti, persų dainininkėMahasti. (g. 1946 m.).
 Birželio 29 d. – Fredas Saberhagenas, amerikiečių mokslinės ir maginės fantastikos rašytojas išgarsėjęs mokslinės fantastikos knygų serija „Berserkeris“ () (g. 1930 m.).

 Liepos 23 d. – Muhamedas Zahiras, Afganistano karalius, valdęs 1933−1973 m.Enciklopedija Britannica
 Liepos 23 d. – Ernst Otto Fischer, 1973 m. Nobelio chemijos premijos laureatas (g. 1918 m.).
 Liepos 30 d.:
 Ernstas Ingmaras Bergmanas, garsus švedų teatro ir kino režisierius, laikomas vienu iš didžiausią įtaką XX a. kinui padariusių filmų kūrėjų (g. 1918 m.).
 Michelangelo Antonioni, garsus italų modernistinio kino režisierius (g. 1912 m.).

 Rugsėjo 6 d. – Lučianas Pavarotis, italų tenoras, operos dainininkas, dalyvavęs ir kitų muzikinių žanrų projektuose. Taip pat žinomas kaip humanitarinės pagalbos aktyvistas, gavęs medalį iš JT Vyriausiojo Pabėgėlių Komisariato už veiklą pabėgėlių reikalų srityje (g. 1935 m.).
 Rugsėjo 15 d. – Kolinas Makrėjus, Škotijos automobilių lenktynininkas, pasaulio ralio čempionas (1995 m.) (g. 1968 m.).
 Rugsėjo 27 d. – Kendži Nagai, japonų fotožurnalistas, nušautas Mianmare per protestus, nukreiptus prieš Mianmaro valdžią (g. 1957 m.).
 Rugsėjo 30 d. – Milanas Jeličius, Bosnijos serbų politikas, Serbų Respublikos prezidentas, šias pareigas ėjo nuo 2006 m. lapkričio 9 d. iki mirties (g. 1956 m.).

 Spalio 1 d. – Ježis Šrednickis, Lenkijos tapytojas (g. 1930 m.).
 Spalio 16 d. – Toše Proeski, Makedonijos atlikėjas, dainų autorius, vadintas Balkanų Elviu Presliu (g. 1981 m.).
 Spalio 17 d. – Marijanas Kačinskis, lenkų archeologas, jotvingių materialinio palikimo tyrinėtojas (g. 1932 m.).
 Spalio 26 d. – Arthur Kornberg, 1959 m. Nobelio fiziologijos ir medicinos premijos laureatas (g. 1918 m.).

 Lapkričio 3 d. – Aleksandras Viktorovičius Dediuška, rusų kino ir teatro aktorius (g. 1962 m.).
 Lapkričio 11 d. – Jukijo Hajašida, Japonijos politikas, buvęs Kioto prefektūros gubernatoriushttp://www.rulers.org/jappref.html ir teisingumo ministrashttp://www.rulers.org/japgov.html (g. 1915 m.).
 Lapkričio 22 d. – Maurice Bejart, prancūzų kilmės šokėjas, baletmeisteris. Šveicarijoje vadovavo Béjart Ballet Lausanne. Žymaus prancūzų filosofo Gaston Berger sūnus (g. 1927 m.).
 Lapkričio 23 d. – Vladimiras Kriučkovas, TSRS saugumo tarnybų karininkas, vadovas, armijos generolas (g. 1924 m.).

 Gruodžio 26 d. – István Sándorfi, buvo vengrų tapytojas. István Sándorfi tapymo stilius buvo hyperealizmas (g. 1948 m.).
 Gruodžio 27 d.:
 Benazir Bhutto, Pakistano politikė, ministrė pirmininkė (g. 1953 m.).
 Janas Krosas, estų rašytojas, politinis veikėjas (g. 1920 m.).

 Ahasis Aivazianas, armėnų rašytojas, kino scenaristas ir režisierius (g. 1925 m.).

 Nobelio premijos 

Nobelio premijos laureatai:
 Chemijos – Gerhard Ertl (1936–);
 Ekonomikos – Leonid Hurwicz (1917–2008), Eric Maskin (1950–), Roger Myerson (1951–);
 Fizikos – Albert Fert, Peter Grünberg;
 Literatūros – Doris Lessing;
 Medicinos – Mario Capecchi (1937–), Martin Evans (1941–), Oliver Smithies (1925–);
 Taikos – Tarpvyriausybinė klimato kaitos komisija, Alas Goras.

 Nuorodos